-7-

1.  การประกอบธุรกิจของแต่ละสายผลิตภัณฑ์

  3.1 ลักษณะของผลิตภัณฑ์หรือบริการ

  บริษัทเป็นผู้ผลิตและจำหน่ายผลิตภัณฑ์ต่าง ๆ ซึ่งแบ่งได้เป็น 4 กลุ่มใหญ่ ๆ

ดังนี้ คือ

1.  ลูกอมภายใต้เครื่องหมายการค้า “Hudson’s Jujubes”

2.  เครื่องสำอางได้แก่ น้ำหอม สบู่หอม แป้งหอม
    และเครื่องบำรุงสุขอนามัยภายใต้เครื่องหมายการค้า “Tabu” และ “Mischief”

3.  เวชภัณฑ์ได้แก่ น้ำมันยูคาลิปตัสภายใต้เครื่องหมายการค้า “Bosisto’s” และ “ตราจิงโจ้”
    และจำหน่ายผลิตภัณฑ์ที่บริษัทย่อยเป็นผู้ผลิต ได้แก่ พลาสเตอร์ยาภายใต้เครื่องหมายการค้า
    “Tensoplast” พลาสเตอร์ปิดแผลภายใต้เครื่องหมายการค้า “Tensoplastic”
    “Tensotape” และ “Tigerplast”

4.  เครื่องมือแพทย์ ภายใต้เครื่องหมายการค้า “Omron” โดยบริษัทฯ
    ได้รับการแต่งตั้งให้เป็นตัวแทนจำหน่ายจาก Omron Healthcare Singapore
    ประเทศสิงคโปร์

  สิทธิหรือข้อจำกัดในการประกอบธุรกิจ

1.  บัตรส่งเสริมการลงทุน

  บริษัทไม่ได้รับการส่งเสริมการลงทุนจาก คณะกรรมการส่งเสริมการลงทุน

แต่บริษัทย่อยที่บริษัทถือหุ้นอยู่ 99.99% คือ บริษัท ฟาร์มาแคร์ จำกัด
ซึ่งเป็นผู้ผลิตและจำหน่ายผลิตภัณฑ์ จำพวกพลาสเตอร์ปิดแผลต่าง ๆ ได้รับการส่งเสริมการลงทุนตาม
พ.ร.บ. ส่งเสริมการลงทุน พ.ศ.2520 จากสำนักงานคณะกรรมการส่งเสริมการลงทุน
ในกิจการผลิตเวชภัณฑ์ หรืออุปกรณ์ทางการแพทย์ หรือวิทยาศาสตร์
โดยได้รับสิทธิประโยชน์ในด้านยกเว้นภาษีเงินได้นิติบุคคลเป็นระยะเวลา 7 ปี
และสิทธิในการได้รับยกเว้นภาษีเงินได้นิติบุคคลได้สิ้นสุดลงแล้วในปี 2538

เพื่อรองรับการขายที่ขยายตัวเพิ่มขึ้นของบริษัทฯ ในปี 2550 บริษัท ฟาร์มาแคร์ จำกัด
ซึ่งเป็นบริษัทย่อย ได้ยื่นคำขอรับการส่งเสริมการลงทุน จากคณะกรรมการส่งเสริมการลงทุน
โดยเมื่อวันที่ 28 พฤศจิกายน 2550 คณะกรรมการส่งเสริมการลงทุนได้อนุมัติให้บริษัทฯ
ได้รับการส่งเสริมการลงทุนในกิจการผลิตแผ่นพลาสเตอร์ปิดแผล (First Aid Dressings)
ประเภท 3.9 กิจการผลิตเวชภัณฑ์หรืออุปกรณ์ทางการแพทย์
โดยได้รับสิทธิประโยชน์ในด้านการยกเว้นภาษีเงินได้นิติบุคคล
สำหรับกำไรสุทธิที่ได้จากการประกอบกิจการเฉพาะส่วนที่ขยายเป็นเวลา 8 ปี
นับแต่วันที่เริ่มมีรายได้จากการประกอบกิจการนั้น

(2) ข้อจำกัดอื่นในการประกอบธุรกิจ กฎ ข้อบังคับที่สำคัญที่เป็นข้อจำกัดต่อการประกอบธุรกิจ เช่น
ข้อจำกัดเกี่ยวกับโควต้า ผลิตภัณฑ์ของบริษัท ไม่มีข้อจำกัดด้านโควต้า
สินค้าของบริษัทย่อยไม่มีข้อจำกัดในการประกอบธุรกิจ

 (2) การตลาดและภาวะการแข่งขัน

  ภาวะอุตสาหกรรมและการแข่งขัน

(1) นโยบายและลักษณะการตลาดของผลิตภัณฑ์หรือบริการและสภาพการแข่งขันภายในอุตสาหกรรม

จะกล่าวเฉพาะผลิตภัณฑ์ของบริษัทในแต่ละกลุ่มเท่านั้น ได้แก่

  8/........

-8-

ลูกอม ตลาดลูกอมแบ่งเป็น ลูกอมเม็ดแข็ง และลูกอมเม็ดนุ่ม
การแข่งขันในตลาดลูกอมมีการแข่งขันอย่างต่อเนื่อง
โดยเฉพาะลูกอมเม็ดแข็งมีสินค้าใหม่ออกสู่ตลาดตามกระแสนิยมของผู้บริโภค
และมีกิจกรรมทางการตลาดที่แปลกใหม่อยู่เสมอ ดังนั้น
อัตราการขยายตัวของตลาดลูกอมมีแนวโน้มจะขยายตัวอย่างต่อเนื่อง

สินค้าของบริษัท คือ ลูกอมฮัดสันจูจุ๊บนั้นมีข้อได้เปรียบคือเม็ดนุ่ม ทางด้านรสชาติมี 5
รสชาติให้เลือกได้แก่ ยูเมนทอล ไมลด์ยูเมนทอล สมุนไพร น้ำผึ้งผสมเลมอน และส้ม
สรรพคุณของผลิตภัณฑ์นอกจากช่วยบรรเทาอาการระคายคอ ให้ความชุ่มคอ สดชื่น
แก้การกระหายน้ำแล้วยังมีกลิ่นหอมของสมุนไพรสามารถอมได้บ่อยครั้งตามต้องการ

สินค้าของบริษัท เป็นสินค้าที่ผลิตภายในประเทศ สามารถจำหน่ายได้ทุกช่องทาง บริษัทฯ
จึงเน้นการทำการตลาดที่เข้าถึงผู้บริโภค เช่น การส่งเสริมการขาย ณ จุดขาย
การแจกตัวอย่างสินค้าให้ผู้บริโภคได้ทดลอง เป็นต้น

โอกาส

- ประเทศไทยเป็นประเทศในแถบร้อน ทำให้ลูกอมที่มีส่วนผสมของเมนทอล และยูคาลิปตัสที่
ให้ความเย็นและชุ่มคอ เป็นสิ่งที่ผู้บริโภคต้องการอยู่เสมอ

- ฮัดสันจูจุ๊บ เป็นลูกอมซึ่งมีส่วนผสมสมุนไพรธรรมชาติ เป็นกลุ่มสินค้าที่มีความต้องการ

  ของผู้บริโภคปัจจุบัน และมีแนวโน้มที่ดีในอนาคต

  อุปสรรค

- สภาพเศรษฐกิจยังตกต่ำและมีแนวโน้มที่จะดีขึ้นอย่างช้าๆ

- คู่แข่งในตลาดลูกอมมีจำนวนมากทั้งจากผู้ผลิตในประเทศและต่างประเทศ

- การแข่งขันในตลาดรุนแรงแต่ผลกำไรจากสินค้าต่ำ

- ลูกอม sugar free แพร่หลายและได้รับความสนใจจากผู้บริโภคในปัจจุบัน

แนวโน้ม

- แนวโน้มของอุตสาหกรรมลูกอมเม็ดนุ่มมีอัตราการเติบโตน้อยจึงไม่ค่อยมีคู่แข่งขันเนื่องจากมี

  การลงทุนค่อนข้างสูง เมื่อเทียบกับยอดขายและกำไร

ความยากง่ายของการเข้าตลาดและสินค้าทดแทน

- สินค้าในกลุ่มขนมคบเคี้ยว ช็อคโกแลต หมากฝรั่ง เป็นสินค้าที่ได้รับความนิยมและทดแทน

สินค้าลูกอมในกลุ่มผู้บริโภค

- การเข้าตลาดของผู้ผลิตภายในประเทศเป็นไปได้ยากมาก เนื่องจากมีการแข่งขันในตลาดที่

รุนแรง จำเป็นต้องใช้เงินลงทุนที่สูง

  9/........

-9-

เครื่องสำอาง และเครื่องบำรุงสุขอนามัย จะกล่าวถึงแป้งหอมและสบู่หอม ซึ่งเป็นผลิตภัณฑ์หลัก

แป้งฝุ่นโรยตัว ตลาดแป้งฝุ่นโรยตัวในปัจจุบันมีมูลค่าตลาดประมาณ สามพันห้าร้อยล้านบาท
ซึ่งสินค้าของบริษัท จัดอยู่ในกลุ่มตลาดแป้งหอม การจัดจำหน่ายตลาดแป้งหอมแบ่งออกเป็นระบบ
ขายปลีก และระบบขายตรง โดยอัตราการเจริญเติบโตเฉลี่ยต่อปีของตลาดแป้ง ประมาณ 3-5%
ซึ่งในปัจจุบัน บริษัทฯ
มีการผลิตและจำหน่ายสินค้าแป้งทั้งสำหรับผู้หญิงและผู้ชายโดยมีการกระจายสินค้าทั้งภายในประเทศและต่างประเทศภายใต้ยี่ห้อตาบูและมิสชีฟ

การตัดสินใจซื้อแป้งหอมของผู้บริโภคนั้นขึ้นอยู่กับกลิ่นและความติดทนนานของแป้งเป็นสำคัญ
ตาบูและมิสชีฟมีเอกลักษณ์ของกลิ่นหอมที่โดดเด่นเฉพาะตัวและมีจุดเด่นตรงความติดทนนานของกลิ่นหอมจึงทำให้ได้รับความนิยมจากผู้บริโภคตลอดมา
อีกทั้งยังเป็นที่นิยม ทั้งในประเทศและในต่างประเทศโดยเฉพาะประเทศแถบอินโดจีน เช่น พม่า ,
ลาว เขมร , เวียดนาม เป็นต้น อัตราการขยายตัวของสินค้าแป้งหอมในกลุ่มประเทศนี้
มีแนวโน้มที่สูงขึ้น

โอกาส

-   ผู้บริโภคทั้งชายและหญิงให้ความเอาใจใส่ความงาม
    การเสริมสร้างบุคลิกภาพของตัวเองมากขึ้น

-   ประเทศไทยมีประชากรระดับกลาง - ล่าง ในสัดส่วนที่สูง ซึ่งเป็นกลุ่มเป้าหมายหลัก เช่น
    เป็นกลุ่มที่ใช้แป้งหอมทดแทนน้ำหอม

-   ความต้องการของผู้บริโภคในสินค้ากลุ่มเครื่องสำอาง มีความหลากหลายมากขึ้น
    ทำให้สามารถผลิต Line ผลิตภัณฑ์ เช่น Body Cologne, Spray Cologne
    เข้าสู่ตลาดได้เพิ่มขึ้นด้วย

  อุปสรรค

-   กำลังซื้อของกลุ่มเป้าหมายหลักถูกกระทบอย่างแรงจากสภาพเศรษฐกิจ

-   คู่แข่งในตลาดขายตรงเข้ามาแทรกแซงในตลาดระบบค้าปลีกอย่างมาก

  แนวโน้ม

ขยายการทำตลาดเข้าสู่ประเทศอินโดจีน

ความยาก ง่าย ของการเข้าตลาดและสินค้าทดแทน

การทำตลาดของคู่แข่งในระบบขายตรงที่ทุ่มทุนการทำกิจกรรมทุกรูปแบบ
ทำให้การเข้าตลาดใหม่ของผู้ผลิตในประเทศทำได้ยากมาก

สบู่ ตลาดสบู่ในปัจจุบัน แบ่งเป็นสบู่ก้อน และสบู่เหลว

ในส่วนของตลาดสบู่ก้อน แบ่งออกเป็น 4 กลุ่ม คือ

1.  สบู่บำรุงผิว ซึ่งมีขนาดตลาดใหญ่สุด

2.  สบู่สุขภาพผิว

3.  สบู่เด็ก

4.  สบู่ยา

10/.........

-10-

การแข่งขันในตลาดสบู่นั้นมีการใช้กลยุทธ์ทางด้านโฆษณาและส่งเสริมการขายอย่างต่อเนื่อง
อย่าไรก็ตาม แนวโน้มการขยายตัวของตลาดสบู่ก้อนกลับมีอัตราเติบโตต่อปีค่อนข้างถดถอยปีละ 1-2%
ในขณะที่แนวโน้มการขยายตัวของสบู่เหลวเติบโตสูงขึ้นโดยเฉลี่ยปีละประมาณ 5%

สบู่หอมตาบูของบริษัทฯ อยู่ในตลาดสบู่ก้อนเป็นผลิตภัณฑ์คุณภาพระดับพรีเมี่ยม
ที่มีความเป็นเอกลักษณ์ของกลิ่นหอมทนนาน

พลาสเตอร์และสินค้าเวชภัณฑ์

พลาสเตอร์ ปัจจุบันบริษัท ฟาร์มาแคร์ จำกัด ซึ่งเป็นบริษัทย่อย ได้รับลิขสิทธิ์จาก บริษัท สมิธ แอนด์
เนฟฟิว จำกัด ประเทศอังกฤษ ให้เป็นผู้ผลิตและจัดจำหน่ายผลิตภัณฑ์พลาสเตอร์
ภายใต้เครื่องหมายการค้า “Tensoplast,Tensoplastic,Tensotape”
นอกจากนี้ยังเป็นผู้ผลิตพลาส เตอร์ภายใต้เครื่องหมายการค้า Tigerplast
และเป็นเจ้าของเครื่องหมายการค้า ผลิตภัณฑ์ทั้งยี่ห้อ “Tigerplast” ส่วนใหญ่จำหน่ายให้กับบริษัท
แจ๊กเจียอุตสาหกรรม (ไทย) จำกัด (มหาชน) เป็นหลัก

สภาพการแข่งขันตลาดพลาสเตอร์ปิดแผล Tensoplast เป็นผู้นำตลาด
ถึงแม้สินค้าของคู่แข่งขันที่ผลิตทั้งภายในประเทศและต่างประเทศเข้ามาในตลาดอย่างมากมาย
แต่ผู้บริโภคส่วนใหญ่ก็ยังให้ความไว้วางใจกับTensoplastเสมอมา
และด้วยกลยุทธ์ทางการตลาดที่มุ่งเน้นการส่งเสริมการขายกับทางร้านค้า การสื่อสารกับทางผู้บริโภค
ณ จุดขายและผนวกกับจุดเด่นของผลิตภัณฑ์ที่ทำให้Tensoplast ครองความเป็นผู้นำตลาดมานานกว่า
40 ปี

Tensoplast Tensoplastic และTensotape
เป็นผลิตภัณฑ์คุณภาพที่ผลิตด้วยเทคโนโลยีอันทันสมัยภายใต้การควบคุมของผู้เชี่ยวชาญ
จึงทำให้ผลิตภัณฑ์คุณภาพจากตระกูลTensoplastได้รับความไว้วางใจจากผู้บริโภคมาโดยตลอด

โอกาส

-   พฤติกรรมผู้บริโภคเปลี่ยนไป มีความเอาใจใส่ต่อสุขภาพมากขึ้น

-   ความต้องการของผู้บริโภคมีความหลากหลายมากขึ้นทำให้ยังมีช่องว่างในการเพิ่ม Line
    ผลิตภัณฑ์ใหม่

-   อัตราการบริโภค/ปี/คน ยังอยู่ในเกณฑ์ต่ำ

-   ประเทศในแถบอินโดจีน เป็นกลุ่มประเทศเกษตรกรรม
    ซึ่งเป็นกลุ่มเป้าหมายหลักของตลาดพาสเตอร์ชนิดผ้า มีแนวโน้มที่สามารถขยายตลาดส่งออก

-   วัตถุดิบในการผลิตส่วนใหญ่นำเข้าจากต่างประเทศ
    การที่ค่าเงินแข็งขึ้นจึงส่งผลให้ต้นทุนวัตถุดิบถูกลง

  อุปสรรค

-   สภาพเศรษฐกิจตกต่ำและมีแนวโน้มที่ดีขึ้นอย่างเชื่องช้า

-   อัตราการบริโภคของผู้ซื้อต่ำลงตามสภาวะเศรษฐกิจ

  แนวโน้ม

-   การขยายตลาดเข้าสู่แถบประเทศอินโดจีนเป็นแนวโน้มที่สามารถสร้างยอดขายและผลกำไรให้กับบริษัทได้

-   อัตราเติบโตในกลุ่มพลาสเตอร์ พลาสติก จะมีแนวโน้มสูงขึ้นมากในกลุ่มคนเมือง

  11/........

-11-

  ความยาก ง่ายของการเข้าตลาดและสินค้าทดแทน

-   คู่แข่งหลักที่มีคุณภาพสินค้าทัดเทียมกันมีจำนวนน้อยราย

-   การเข้าแทรกแซงตลาดต้องมีเงินลงทุนที่สูง

-   สินค้าทดแทนมักจะใช้กลยุทธ์ราคาเป็นตัวนำ
    และเจาะกลุ่มตลาดที่มีกำลังซื้อต่ำแทรกตลาดได้เพียงเล็กน้อย
    เนื่องจากพลาสเตอร์เป็นผลิตภัณฑ์ทางด้านเวชภัณฑ์ ผู้บริโภคจะคำนึงถึงคุณภาพ
    ความเชื่อถือได้ในยี่ห้อมากกว่าราคา

น้ำมันยูคาลิปตัส

ภายใต้เครื่องหมายการค้า “Bosisto’s” ซึ่งเป็นที่รู้จักกันอย่างแพร่หลายและ น้ำมันยูคาลิปตัส
“ตราจิงโจ้” ด้วยการทำกิจกรรมทางการตลาด เช่น การโฆษณาในนิตยสาร
การออกงานแสดงสินค้าอย่างต่อเนื่องทำให้น้ำมันยูคาลิปตัส มีอัตราการเติบโตเพิ่มขึ้นอย่างรวดเร็ว

จุดเด่น

มีกลิ่นหอมธรรมชาติ มีประโยชน์ต่อระบบทางเดินหายใจ ลดอาการปวดศรีษะจากความเหนื่อยล้า
อาการหลอดลมอับเสบ หวัด ไอ ไซนัส และอาการติดเชื้อในคอให้ทุเลาลงได้
และยังส่งผลต่อจิตใจและอารมณ์ ช่วยทำให้อารมณ์เย็นขึ้น
สามารถใช้ได้ดีกับผู้ป่วยที่เป็นไข้หวัดธรรมดาและไข้หวัดใหญ่

โอกาส

-   ผู้บริโภคมีความใส่ใจในสุขภาพมากขึ้น และเน้นใช้สินค้าที่สกัดจากธรรมชาติ

-   สภาพภูมิอากาศในปัจจุบันค่อนข้างแปรปรวน ทำให้ผู้บริโภคเจ็บป่วยได้ง่าย

-   วัตถุดิบนำเข้าจากต่างประเทศ ค่าเงินบาทที่แข็งตัวขึ้นทำให้ต้นทุนของวัตถุดิบลดลง

  อุปสรรค

-   เศรษฐกิจตกต่ำ ราคาสินค้าค่อนข้างสูงเมื่อเทียบกับสินค้าในกลุ่มเดียวกัน

-   อัตราการบริโภคของผู้ซื้อต่ำลงตามสภาวะเศรษฐกิจ

เครื่องมือแพทย์

บริษัทได้รับการแต่งให้เป็นตัวแทนจำหน่ายสินค้า OMRON จาก OMRON HEALTHCARE SINGAPORE
PTE LTD ตั้งแต่ปี 1999 มีผลิตภัณฑ์ที่เป็นผู้นำตลาดทั้งในประเทศและต่างประเทศ คือ
เครื่องวัดความดันโลหิตอัตโนมัติและมีสินค้าอื่น ๆ ได้แก่ เทอร์โมมิเตอร์วัดไข้ระบบดิจิตอล
เครื่องพ่นยา เครื่องวัดปริมาณไขมันในร่างกาย เครื่องนับก้าว เครื่องนวดไฟฟ้า
เครื่องมือแพทย์มีการเติบโตอย่างต่อเนื่อง และเป็นสินค้าที่มีอนาคตดี

  จุดเด่น

สินค้ามีคุณภาพดี เป็นที่ยอมรับของร้านค้าและผู้ใช้ทั้งที่เป็นบุคคลทั่วไปและบุคลากรทางการแพทย์
มีหลายรุ่นหลายราคาเพื่อรองรับทุกความต้องการของผู้ใช้ และมีการพัฒนาอย่าต่อเนื่อง
เห็นได้จากการที่มีการนำเสนอสินค้ารุ่นใหม่ให้ผู้บริโภคตลอดเวลา

12/........

-12-

  ลูกค้ากลุ่มเป้าหมาย

ลูกค้าหลักคือร้านขายยาทั่วประเทศ นอกจากนี้ในปี 2550 บริษัทยังได้ขยายฐานลูกค้าไปยังบริษัทยา
สถานออกกำลังกาย ธนาคาร เป็นต้น ซึ่งได้ผลตอบรับเป็นอย่างดี
จึงมีโครงการขยายลูกค้าไปยังกลุ่มธุรกิจอื่นต่อไป

  นโยบายด้านราคา

บริษัทมีนโยบายในการขายสินค้าในราคาที่ยุติธรรมและสามารถแข่งขันกับสินค้าที่มีคุณภาพเท่าเทียมกันในตลาดได้
มีการจัดโปรโมชั่นให้ร้านค้าและผู้ใช้อย่างต่อเนื่อง
และไม่มีนโยบายลดราคาสินค้าให้ถูกเพื่อแข่งกับสินค้าที่มีคุณภาพต่ำกว่า

  อุปสรรค

คู่แข่งมักใชักลยุทธ์ด้านราคา โดยสินค้าเน้นราคาถูก แต่ให้กำไรร้านค้ามาก
และจัดกิจกรรมกับร้านค้าและผู้ซื้อตลอดปี หลายแบรด์เป็นสินค้าที่ด้อยคุณภาพ
ผู้ซื้อส่วนมากไม่มีความรู้เกี่ยวกับสินค้าจึงเชื่อคำแนะนำของร้านค้า

  ปัจจัยความสำเร็จของผู้ประกอบธุรกิจในอุตสาหกรรม(Key Success Factor) คือ

เลือกสรรหรือจัดจำหน่ายเฉพาะสินค้าที่มีคุณภาพมาตรฐานและตอบสนองความต้องการของผู้บริโภคได้ตรงจุดเท่านั้น

บริษัทย่อย

บริษัท ฟาร์มาแคร์ จำกัด

  ปัจจัยความสำเร็จของผู้ประกอบธุรกิจในอุตสาหกรรม(Key Success Factor) คือ

บริษัทมุ่งเน้นการผลิตสินค้าคุณภาพดี ด้วยเทคโนโลยีที่ทันสมัย

โอกาสและอุปสรรค

โอกาส

1.  ผลิตภัณฑ์ของบริษัทเป็นสินค้าจำเป็นขั้นพื้นฐาน

2.  ปริมาณการใช้วัสดุตกแต่งบาดแผลขยายตัวอยู่ตลอดเวลา ทั้งในและต่างประเทศ

3.  ประชาชนทั่วไปห่วงใยสุขภาพตัวเองมากขึ้น บริษัทมีโอกาสขยายกลุ่มผลิตภัณฑ์

เพื่อรองรับความต้องการของผู้บริโภค

  อุปสรรค

วัตถุดิบบางชนิดยังคงต้องนำเข้าจากต่างประเทศทำให้ต้นทุนผลิตสูง

ปัจจัยภายนอกที่อาจกระทบอุตสาหกรรมและบริษัทในปัจจุบันและอนาคตอันใกล้

1.  การพัฒนาอุตสาหกรรม

  อุตสาหกรรมวัสดุตกแต่งบาดแผล จะพัฒนาไปอย่างช้า ๆ โดยมีบริษัทผู้นำในแขนงนี้ ซึ่งมีไม่มาก
  เป็นผู้ค้นคิดนวัตกรรม

2.  จำนวนและขนาดของคู่แข่งขัน

1.  ปัจจุบันในประเทศมีผู้ผลิตสินค้าชนิดนี้อยู่ทั้งหมด 4 ราย โดยมี บริษัท

ฟาร์มาแคร์ จำกัด เป็นผู้นำในตลาด

2.  ในอนาคตอันใกล้จะมีการเปิดเขตการค้าเสรี บริษัทจากต่างประเทศจะเข้ามา

เพิ่มความเข้มข้นของการแข่งขันให้มากขึ้น

  13/........

-13-

ลักษณะลูกค้า กลุ่มลูกค้าเป้าหมาย

  พสาสเตอร์

จุดเด่น

-   คุณภาพของพาสเตอร์มีตัวยา (Tensoplast) เป็นที่ยอมรับและเชื่อถือของผู้บริโภคมานานกว่า
    30 ปี

-   ผลิตภัณฑ์ให้เลือกมากมายหลายชนิดหลายขนาด
    ตอบสนองความต้องการของผู้บริโภคได้ทั้งครอบครัว

-   มีการทำกิจกรรมการตลาดและการขายอย่างต่อเนื่อง
    สินค้าสามารถอยู่ในตำแหน่งของผู้นำตลอดมา

-   ชื่อเสียงและการบริการของบริษัทฯ เป็นที่เชื่อถือของร้านค้าทั่วประเทศที่ติดต่ออยู่

    จุดด้อย

-   กำไรต่อหน่วยต่ำ ต้องอาศัยขายในปริมาณที่สูงมาก

-   พลาสเตอร์ชนิดผ้า จุดเด่นและจุดด้อยเป็นเรื่องเดียวกันคือ กาวเหนียว ติดสนิททนนาน
    แต่เวลาลอกออกจะเหลือคราบสกปรก ซึ่งผู้บริโภคกลุ่มอาศัยในเมืองจะไม่ชอบ

    ลูกค้ากลุ่มเป้าหมาย

-   อายุ 10 ปี ขึ้นไป

-   เพศ ชาย -หญิง

-   รายได้ ต่ำเกินไป

-   SES : D ขึ้นไป

-   อาชีพ เกษตรกรรม 80 % อาศัยในเมือง 20%

-   ประโยชน์ที่สรรหา มียา กาวเหนียว ติดนาน ไม่หลุด เมื่อโดนน้ำ

    พลาสเตอร์พลาสติก

-   อายุ 10 ปี ขึ้นไป

-   เพศ ชาย หญิง

-   รายได้ต่ำเกินไป

-   SES : C + ขึ้นไป

-   อาชีพ: ทั่วไป อาศัยอยู่ในเมือง 80% ตามชนบท 20%

-   ประโยชน์ที่สรรหา แผ่นบาง ติดสนิท สะอาด ปลอดภัยกาวไม่ระคายเคืองต่อผิวหนัง

นโยบายการตั้งราคา

High-Value Strategy

-   สินค้าคุณภาพสูง

-   ราคาปานกลางที่ผู้บริโภคทุกระดับสามารถซื้อได้

  14/……

-14-

  เครื่องสำอาง

จุดเด่น

-   สินค้าบริษัทฯ เป็นที่รู้จักของผู้บริโภคมาเป็นเวลายาวนาน
    กลุ่มลูกค้ามีความจงรักภักดีต่อตราสินค้าที่สูง

-   เอกลักษณ์ของสินค้าโดดเด่นและแตกต่างจากคู่แข่ง

-   ผลิตภัณฑ์หลากหลายเช่น แป้ง น้ำหอม โคโลญจน์
    ที่ตอบสนองความต้องการของผู้บริโภคได้ทั้งชายและหญิง

จุดด้อย

-   กลิ่มหอมของสินค้ามีเพียงกลิ่นเดียว

-   Packaging เป็นสังกะสี แตกหักง่าย

  ลูกค้ากลุ่มเป้าหมาย

  ตาบูและมิสชีฟ

-   เพศ ชายและหญิง

-   อายุ 20 ปีขึ้นไป

-   รายได้ ปานกลาง

-   อาชีพ ข้าราชการ พนักงานบริษัท เจ้าของธุรกิจ

-   ประโยชน์ที่สรรหากลิ่นที่ติดทนนานและสร้างเสน่ห์ให้กับตนเอง

นโยบายการตั้งราคา

High-Value Strategy

-   สินค้าคุณภาพสูง ราคาปานกลาง ซึ่งผู้บริโภคระดับกลางขึ้นไปสามารถหาซื้อได้

ลูกอมที่ทำให้ลมหายใจหอมสดชื่น

จุดเด่น

-   มีรสชาดหลากหลาย ซึ่งสามารถตอบสนองความต้องการของผู้บริโภคได้มากกว่าคู่แข่ง

-   ภาพพจน์และชื่อสินค้าเป็นที่เชื่อถือและยอมรับของผู้บริโภคกลุ่มเป้าหมาย

-   ราคาขายปลีก ต่ำกว่าคู่แข่ง

-   ราคาขายส่งให้ผลกำไรต่อช่องทางการจัดจำหน่ายมากกว่าคู่แข่ง

จุดด้อย

-   งบประมาณในการทำตลาดมีจำกัดและต่ำกว่ามากเมื่อเทียบกับคู่แข่ง

  ลูกค้ากลุ่มเป้าหมาย

-   อายุ 20-30 ปี ขึ้นไป

-   เพศ ชายและหญิง

-   รายได้ ปานกลาง

-   อาชีพ พนักงานบริษัท ที่อาศัยอยู่ในตัวเมืองและหัวเมืองใหญ่

-   ประโยชน์ที่สรรหา รสชาดที่อร่อย ชุ่มคอ บรรเทาอาการระคายคอ

  15/........

-15-

นโยบายการตั้งราคา

High- Value Strategy

-   คุณภาพสินค้าสูง

-   ราคาระดับปานกลางและต่ำกว่าคู่แข่งหลัก
    เพื่อให้ผู้บริโภคกลุ่มเป้าหมายตัดสินใจซื้อสินค้าได้ง่ายขึ้น

ไม่มีลูกค้ารายใดซื้อสินค้าจากบริษัทฯ เกินกว่าร้อยละ 30 ของยอดขาย

  - งานที่ยังไม่ส่งมอบ

  ไม่มี

  - กลยุทธ์ทางการตลาด การจำหน่าย ช่องทางการจำหน่ายและลักษณะของลูกค้า

ด้านการจำหน่ายผลิตภัณฑ์ส่วนใหญ่ของบริษัทจะจำหน่ายทั้งภายประเทศโดยมีหน่วยขายทั่วประเทศจำหน่ายแก่ร้านค้าส่ง
ร้านค้าปลีก ร้านขายยา ห้างสรรพสินค้าต่าง ๆ
นอกจากนั้นยังมีหน่วยรถเคลื่อนที่ของตัวแทนจำหน่ายของบริษัทฯ ออกไปตามตลาดเล็กๆ
จำหน่ายปลีกเป็นเงินสด ทั้งกรุงเทพและต่างจังหวัด นอกจากนั้น
บริษัทยังมีการส่งเสริมการขายโดยโฆษณาต่าง ๆ เช่น ตามหน้าหนังสือพิมพ์ ป้ายโฆษณา
และโชว์สินค้าบนเคาน์เตอร์ ในร้านค้าปลีก และห้างสรรพสินค้า

- สาระสำคัญของสัญญาแต่งตั้งตัวแทนจำหน่าย

  ไม่มี

สัดส่วนการจำหน่ายภายในประเทศ และต่างประเทศ

  ปี 2550 ปี 2549 ปี 2548

สัดส่วนการจำหน่ายภายในประเทศ 99.66% 99.10% 99.30%

สัดส่วนการจำหน่ายต่างประเทศ 0.34% 0.90% 0.70%

รวม 100% 100% 100%

  (3) การจัดหาผลิตภัณฑ์

2.  ลักษณะการจัดให้ได้มาผลิตภัณฑ์เพื่อจำหน่าย

  บริษัท เป็นผู้ผลิตและจำหน่าย และส่งออกเครื่องสำอาง ลูกอม ยาแผนปัจจุบัน

ผ้าและเสื้อผ้าสำเร็จรูป

สินค้าที่บริษัทจำหน่ายส่วนใหญ่เป็นสินค้าที่บริษัทและบริษัทย่อยเป็นผู้ผลิตโดยบริษัทมีโรงงานตั้งอยู่ที่
144/1-2 ถนนศรีบำเพ็ญ แขวงช่องนนทรี เขตยานนาวา กรุงเทพฯ

  16/………

-16-

บริษัท ฟาร์มาแคร์ จำกัด บริษัทย่อย เป็นบริษัทที่ผลิตพลาสเตอร์ปิดแผล โรงงานตั้งอยู่ที่ 120 หมู่ 4
แขวงลำปลาทิว เขตลาดกระบัง กรุงเทพฯโดยสินค้าของบริษัท ฟาร์มาแคร์
ส่วนใหญ่จะจำหน่ายให้กับ บริษัท แจ๊กเจียอุตสาหกรรม (ไทย) จำกัด (มหาชน)

บริษัทได้ทำสัญญาการใช้เครื่องหมายการค้า กับบริษัทต่าง ๆ โดยมีรายละเอียดดังต่อไปนี้

1.  MARCAFIN S.A.

  บริษัทได้รับสิทธิการผลิตและการจำหน่ายผลิตภัณฑ์ ภายใต้เครื่องหมายการค้า

“Canoe” “Dana” และ “Tabu” ตั้งแต่ปี 2533-2552
โดยสามารถต่ออายุสัญญาโดยอัตโนมัติได้อีกทุก 5 ปี

2.  SAVILLE PERFUMERY (OVERSEAS) LTD.

  บริษัทได้รับสิทธิในการผลิตและจำหน่ายผลิตภัณฑ์ต่าง ๆ ภายใต้เครื่องหมาย

การค้า “June” “Mischief” “Saville” และ “Seventh Heaven” ตั้งแต่ปี 2533-2552

3.  DRUG HOUSES OF AUSTRALIA (OVERSEAS) LTD.

  บริษัทได้รับสิทธิในการผลิตและจำหน่ายผลิตภัณฑ์ ภายใต้เครื่องหมายการค้า

“Hudson’s” และ “Bosisto’s” ตั้งแต่ปี 2533-2552

2.  การจัดหาวัตถุดิบหรือผลิตภัณฑ์เพื่อจำหน่าย

  - ประเภท แหล่งที่มาของวัตถุดิบและ สภาพปัญหา

  สำหรับวัตถุดิบที่ใช้ในการผลิตจะขึ้นอยู่กับผลิตภัณฑ์แต่ละประเภทของบริษัท และ

บริษัทย่อยโดยจะมีแหล่งที่มาทั้งจากภายในประเทศ และต่างประเทศ ในการสั่งซื้อวัตถุดิบในประเทศ

บริษัทจะสั่งซื้อจากผู้ผลิตและผู้นำเข้าสินค้าโดยตรง ส่วนวัตถุดิบที่สั่งซื้อจากต่างประเทศได้แก่ น้ำหอม
ซึ่งเป็นไปตามเงื่อนไขของเจ้าของเครื่องหมายการค้า Tabu สำหรับ Gum Arabic
ซึ่งใช้ในการผลิตลูกอมจะสั่งซื้อจากต่างประเทศ Gum Arabic เป็นผลิตภัณฑ์ธรรมชาติ
ซึ่งถ้าดินฟ้าอากาศไม่ดี แห้งแล้ง ผลผลิตจะต่ำ ทำให้ราคาสูง ขาดตลาดง่าย
บริษัทแก้ปัญหาโดยสำรองวัตถุดิบที่อาจมีปัญหาไว้หลาย ๆ เดือน
ส่วนวัตถุดิบอื่นที่ไม่มีปัญหาการป้อนวัตถุดิบไม่ทัน
บริษัทจะคงสต๊อกไว้เพียงเท่าที่จำเป็นต้องใช้ในแต่ละเดือนเท่านั้นหรือจำนวนน้อยที่สุดที่ผู้จัดจำหน่ายจะยินยอมผลิตให้

สัดส่วนการซื้อวัตถุดิบภายในประเทศและต่างประเทศ

ในประเทศ 10,985,467.16 บาท คิดเป็น 97.19%

ต่างประเทศ 317,806.09 บาท คิดป็น 2.81%

ต้นทุนวัตถุดิบชนิดใดสูงกว่าร้อยละ 50 ของต้นทุนการผลิตรวม

ไม่มี

บริษัทพึ่งพิงการซื้อวัตถุดิบจากผู้จำหน่ายรายใดเกินกว่าร้อยละ 30 ของมูลค่าการซื้อ

วัตถุดิบทั้งหมดที่ผ่านมาเป็นเวลา 3 ปีติดต่อกัน

ไม่มี

17/........

-17-

บริษัทย่อย บริษัท ฟาร์มาแคร์ จำกัด

สัดส่วนการซื้อวัตถุดิบภายในประเทศและต่างประเทศ

ในประเทศ 111,513,526.94 บาท คิดเป็น 70.21 %

ต่างประเทศ 47,312,401.32 บาท คิดเป็น 29.79 %

ต้นทุนวัตถุดิบชนิดใดสูงกว่าร้อยละ 50 ของต้นทุนการผลิตรวม

ไม่มี

บริษัทพึ่งพิงการซื้อวัตถุดิบจากผู้จำหน่ายรายใดเกินกว่าร้อยละ 30 ของมูลค่าการซื้อ

วัตถุดิบทั้งหมดที่ผ่านมาเป็นเวลา 3 ปีติดต่อกัน

บริษัท ฟาร์มาแคร์ จำกัด ได้ซื้อผ้าจาก ผู้จำหน่ายวัตถุดิบรายใดรายหนึ่ง เกินกว่า ร้อยละ

30 ของมูลค่าการซื้อวัตถุดิบทั้งหมด
แต่กรณีที่สูญเสียผู้จำหน่ายวัตถุดิบรายนี้จะไม่ก่อให้เกิดผลกระทบกับบริษัท
เนื่องจากสามารถหาแหล่งอื่นทดแทนได้

เพื่อให้ได้วัตถุดิบ บรรจุภัณฑ์ ที่มีคุณภาพตรงตามที่ต้องการและทันต่อการใช้งาน จึงมี

การทำแผนการจัดซื้อ ติดต่อผู้ขาย เปรียบเทียบราคา สั่งซื้อ ติดตามการส่งมอบ
ตลอดจนการประเมินผลผู้ขาย ดังนั้นการจัดหาวัตถุดิบเพื่อผลิตผลิตภัณฑ์ เพื่อจำหน่าย
จะไม่ค่อยประสบปัญหาการขาดแคลนวัตถุดิบ หรือผลการเปลี่ยนแปลงเทคโนโลยีต่อการใช้วัตถุดิบ
และวัตถุดิบ/บรรจุภัณฑ์ 1 รายการจะมีผู้ขายมากกว่า 1 ราย

บริษัท ฟาร์มาแคร์ จำกัด มีความมุ่งมั่นในการดำเนินงาน ภายใต้นโยบายคุณภาพ

“ผลิตสินค้าคุณภาพสูง ด้วยระบบคุณภาพมาตรฐานสากล”

สรุปสาระสำคัญของสัญญา

ไม่มี

-   ความเพียงพอของเครื่องจักรและบุคลากร

    บริษัทฯ มีเครื่องจักรและบุคลากรที่สามารถรองรับปริมาณการขายได้อย่างพอเพียง

-   ความเป็นไปได้ที่เทคโนโลยีที่ใช้จะถูกทดแทนด้วยเทคโนโลยีที่ประสิทธิภาพ

กว่าเทคโนโลยีที่ใช้ในการผลิตปัจจุบันเป็นเทคโนโลยีที่ค่อนข้างใหม่ยังสามารถปรับปรุงให้มีประสิทธิภาพดีขึ้นทั้งในด้านปริมาณและคุณภาพ

-   สรุปสาระสำคัญของสัญญาการให้ความช่วยเหลือด้านเทคนิค

ไม่มี

18/.........

-18-

บริษัทย่อย

บริษัท ฟาร์มาแคร์ จำกัด

- ความเพียงพอของเครื่องจักรและบุคลากร

เครื่องจักรและบุคลากรที่มีอยู่สามารถรองรับปริมาณการขายได้อย่างพอเพียง

  - ความเป็นไปได้ที่เทคโนโลยีที่ใช้จะถูกทดแทนด้วยเทคโนโลยีที่มีประสิทธิภาพกว่า

- สรุปสาระสำคัญของสัญญาการให้ความช่วยเหลือด้านเทคนิค

ไม่มี

3.  ผลกระทบต่อสิ่งแวดล้อม

  - การควบคุมโดยหน่วยงานรัฐ

  กระบวนการผลิตและวัตถุดิบเหลือใช้ ไม่มีผลกระทบต่อสิ่งแวดล้อม
  มีเพียงน้ำที่มาจากการล้างภาชนะ และเครื่องจักรเท่านั้น
  ซึ่งบริษัทได้ปฎิบัติตามกฎระเบียบและข้อบังคับของกรมโรงงาน กระทรวงอุตสาหกรรม
  โดยจัดให้มีบ่อบำบัดน้ำเสีย ปฎิบัติตามกฎของสำนักงานเขต

  - ประวัติการกระทำผิดเกี่ยวกับสิ่งแวดล้อม

  บริษัทฯ ไม่เคยกระทำผิดเกี่ยวกับสิ่งแวดล้อม

  - ผลการปฎิบัติจริงเปรียบเทียบกับอัตราสูงสุดที่กฎหมายกำหนด

  บริษัทปฎิบัติตามที่กฎหมายกำหนดไว้

  บริษัทย่อย บริษัท ฟาร์มาแคร์ จำกัด

ผลิตภัณฑ์ของบริษัททำจากวัตถุดิบธรรมชาติเป็นส่วนใหญ่ ได้แก่ ผ้า ผ้าฝ้าย ยางพารา เป็นต้น
จึงไม่ก่อให้เกิดมลภาวะ ในขบวนการผลิตนี้ไม่ก่อให้เกิดกากอุตสาหกรรมที่อันตรายบริษัทฯ ปฎิบัติตาม
กฎระเบียบ และข้อบังคับของกรมโรงงานอุตสาหกรรม การนิคมอุตสาหกรรม กระทรวงอุตสาหกรรม
กองสิ่งแวดล้อม กระทรวงวิทยาศาสตร์ฯ และสำนักงานเขตลาดกระบัง

  - ประวัติการกระทำผิดเกี่ยวกับสิ่งแวดล้อม

  ไม่มี

- ผลการปฎิบัติจริงเปรียบเทียบกับอัตราสูงสุดที่กฎหมายกำหนดไว้

  บริษัทฯ ได้ปฎิบัติตามที่กฎหมายกำหนดไว้

(4) งานที่ยังไม่ส่งมอบ

  ไม่มี

  19/…….